CELEX: 62020TN0121
Language: hu
Date: 2020-02-21 00:00:00
Title: T-121/20. sz. ügy: 2020. február 21-én benyújtott kereset – IP kontra Bizottság

20.4.2020   
            
            
               HU
            
            
               Az Európai Unió Hivatalos Lapja
            
            
               C 129/21
            
         
      2020. február 21-én benyújtott kereset – IP kontra Bizottság
      (T-121/20. sz. ügy)
      (2020/C 129/27)
      Az eljárás nyelve: francia
      
         Felek
      
      
         Felperes: IP (képviselők: L. Levi és S. Rodrigues ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            következésképpen:
      
                  —
               
               
                  semmisítse meg a megtámadott határozatokat;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      A felperes három jogalapra hivatkozik a vele szemben a szerződés azonnali hatályú megszüntetése fegyelmi büntetést alkalmazó 2019. augusztus 21-i bizottsági határozattal szembeni keresete alátámasztása érdekében.
      
                  1.
               
               
                  Az első jogalap a megfelelő ügyintézés elvének és az indokolási kötelezettségnek a megsértésére vonatkozik. A felperes e tekintetben többek között azzal érvel, hogy a Bizottság – amely nem tartotta tiszteletben az őt terhelő gondossági és gondoskodási kötelezettséget – nem bánt vele méltányosan. A felperes szerint a Bizottságnak tájékozódnia kellett volna a további intézkedés nélkül lezárt büntetőeljárás eredményéről, és azt továbbítani kellett volna a fegyelmi bizottságnak annak érdekében, hogy az vegye ezt figyelembe a határozatában.
               
            
                  2.
               
               
                  A második jogalap a megtámadott határozat előkészítő aktusainak szabálytalanságára és a Bizottság által elkövetett nyilvánvaló értékelési hibákra vonatkozik. A felperes úgy véli többek között, hogy a megtámadott határozat két előkészítő aktusának szabálytalansága a megtámadott határozat szabálytalanságát vonja maga után.
               
            
                  3.
               
               
                  A harmadik jogalap az Európai Unió tisztviselői személyzeti szabályzata X. melléklete 10. cikkének megsértésére vonatkozik, mivel egyrészt nem vették figyelembe a felperes ügyiratának minden sajátos körülményét, másrészt a büntetés meghatározásához figyelembe vett szempontokat tévesen értékelték vagy nem megfelelően súlyozták.